
REFERAT
Privind participarea Consiliului Local în calitate de coorganizator la spectacolele educative pentru elevi şi studenţi- „Alex şi Moritz” şi „Audiţia” organizate de Fundaţia Artmedia
În luna noiembrie 2004 Fundaţia Artmedia a depus spre finanţarea Consiliului Local pentru Agenda Culturală 2005 proiectul „Spectacole educative pentru elevi şi studenţi- Alex şi Mortiz şi Audiţia” înregistrat cu numărul SC2004-020872/ 30.11.2004. 
Proiectul îşi propune punerea în contact a publicului tânăr timişorean cu realizările de marcă ale personalităţilor teatrale Ştefan Iordache, Mitică Popescu pentru piesa „Alex şi Moritz” şi Adriana Trandafir, Virginia Mirea pentru „Audiţia”. Pentru a înlesni educaţia şi informarea culturală a tinerilor aceste spectacole vor beneficia de tarife reduse pentru elevi şi studenţi.

Având în vedere importanţa proiectului pe plan local şi caracterul său cultural
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

